Document ID: /roh_data/filtered/fineweb-2-filterrobots_roh.jsonl.gz/49786

La decisiun da la curt per dretgs umans europeica a Strasbourg pertutga il cas d'ina famiglia che stat a Basilea. Las duas mattas da set e nov onns visitavan l'avust da l'onn 2008 ina scola primara là. Ellas n'han dentant betg visità las lecziuns obligatoricas da nudar. Discurs cun ils geniturs che hajan ragischs svizras e tircas n'hajan purtà nagut.
Il departament d'educaziun ha chastià ils geniturs il fanadur 2010 cun mintgamai 350 francs per figlia, total pia 700 francs. Las instanzas per recurs e reclamaziuns han renvià ils meds legals uschia ch'ils geniturs da las mattas avevan tratg il cas fin avant il tribunal federal a Losanna. En sia sentenzia aveva lez accentuà la grond'impurtanza da l'integraziun – cunzunt d'uffants da l'exteriur en nossa societad.
La curt per dretgs umans a Strasbourg ha uss sustegnì la sentenzia dal tribunal federal.
RR novitads 11:00